Παιδιά σας ευχαριστώ! Είδα τον σύνδεσμο που μας έδωσε ο Θανάσης. Την ομιλία στην οποία αναφέρεται ο Θανάσης, αυτήν έδωσε ο κ. Τραχανάς και σε μας. Προσωπικά την είχα ήδη διαβάσει στο internet πριν καν μιλήσει.
Αλλά ο κ. Τραχανάς είναι το κάτι άλλο. Είναι ρήτορας! Είναι ΔΑΣΚΑΛΟΣ! Είναι ΤΕΧΝΗ!
Ό,τι θα έλεγε νόμιζα ότι το είχα διαβάσει. Αλλά όταν ξεκίνησε να μιλάει τα είχα ξεχάσει όλα όσα είχα διαβάσει και αλλού ταξίδευε το μυαλό μου.
Η στάση αυτουνού του πανεπιστημιακού, σε ένα αμφιθέατρο όχι απλά γεμάτο αλλά που είχε "διώξει" δυο φορές τη χωρητικότητα του σε ανθρώπους γιατί δεν χωρούσε άλλους, ήταν το κάτι άλλο!
Φιλικός, ανθρώπινος, κατανοητός, γελαστός, με ανεπανάληπτο χιούμορ αλλά προπάντων ασιμβίβαστος με το κατεστημένο προκειμένου να περάσει σε μας όσα ήθελε.

Πριν κάνει την ομιλία βρεθήκαμε μαζί ο κ. Τραχανάς , ο Βασίλης ο άλλος φυσικός του σχολείου και εγώ. Το ζήτησε ο ίδιος γιατί θέλησε να είναι μαζί μόνο με Φυσικούς για να "πούνε τα δικά τους".
Τον ρωτήσαμε τα χίλια μας… Τον ρωτήσαμε ένα τσούρμο μπερδεμένα πράγματα που είχαμε στο μυαλό μας… Και τον ακούγαμε στις απαντήσεις του…

Νιώσαμε περήφανοι που σπουδάσαμε Φυσικοί… Όλα ξεκάθαρα και τακτοποιημένα στο μυαλό του.

Τόσο καιρό ποτέ δε μας έκανε το σχολείο να νιώσουμε λίγο άξιοι ως Φυσικοί… Βρήκαμε λοιπόν την ευκαιρία, πατώντας πάνω στις ικανότητες του κ. Τραχανά, να προβάλουμε, εμείς δύο Φυσικοί, τις λαχτάρες μας…

Βγάλαμε και το παράπονό μας, που η Πολιτεία μας όχι μόνο δε μας φροντίζει και δε μας νοιάζεται ως δασκάλους σχολείων της, αλλά αντίθετα ψάχνει τρόπους για να μας βγάλει άχρηστους, ανίκανους και να μας απολύσει…
Ήταν πολύ όμορφα που μας μιλούσε φιλικά ο κ. Τραχανάς. Ήταν πολύ μελαγχολικά που μια Πολιτεία αρχικά με αναγκάζει να διδάξω ηλιθιότητες που ποτέ δεν σπούδασα, αλλά που πρέπει να το κάνω απλά για να συμπληρώσω ωράριο και μετά με κλωτσά έξω από τη εκπαίδευση ως άχρηστο
(επιχείρηση διάλυσης Δημόσιων Λυκείων, μέσω λεκτικών πυροτεχνημάτων τύπου «ερευνητικές εργασίες» για τρισχαρούμενους μικρούς Ματσαγγουριανούς ερευνητές... Τουτέστιν με κλωτσα έξω για να κάνει σχολεία εντάσσοντας την ώρα του αμόρφωτου χαβαλέ παιδιού και του απολίτιστου σύνολου νέων στο πρόγραμμα. Μια Πολιτεία που κάνει το α-νόητο διδακτορικό του κάθε Ματσαγγούρα, κοινωνική ελπίδα των ονείρων των παιδιών της)
Η Πολιτε'ια μου χωρίς να μου δώσει ΤΙΠΟΤΕ ποτέ, απαίτησε από μένα τα πάντα, τη στιγμή που οι δικοί της αβανταδόροι βολεψιματίες, με μετριότητες γνώσεων και πάτους δεξιοτήτων, διεκδικούσαν και παίρναν και πήραν πολλές φορές την εξουσία ελπίζοντας ότι πάντα θα κυβερνάνε ηλίθιους μάου μάου...
Το κάνουνε φροντίζοντας αυτούς και την οικογένειά τους...
Τέλος πάντων. Πολύ σηκωθήκαμε από το έδαφος ως Φυσικοί και ως Άνθρωποι, ο Βασίλης και εγώ, καθώς κάναμε παρέα με τον κ. Τραχανά.
………………………………………….
Χτες ήμουν με τον κ. Παναγιώτου.
Και αυτός είναι μια άλλη γεύση. Ξέχωρη. Πολύ ζεστός, πολύ κοντά μας, με τόσες γνώσεις που όταν μιλάει νιώθεις ότι δεν ξέρεις τίποτε. Καταπληκτικός! Μιλούσε με μια κυρία διπλά μου που η δουλειά της είναι να ξέρει μια ξένη γλώσσα. Τα αγγλικά.  Έχει σπουδάσει αγγλική φιλολογία. Και της εξηγούσε Πυρηνική Φυσική με τέτοιο τρόπο που αυτή έμαθε πιο πολλά από μένα που απλά άκουγα. Ο Παναγιώτου έγινε καθηγητής του Καποδιστριακού στα 31 του. Τώρα προσπαθεί να πείσει τον Κόσμο (εμάς εδώ μας έχει καταπείσει) να γυρίσει την πλάτη στους πυρηνικούς αντιδραστήρες σχάσης. Είναι ενεργειακά λέει, το χειρότερο! Με άπειρους κινδύνους και βαρύ τίμημα... Και το δικαιολογεί…
Εδώ όμως και για να συνδεθώ με τα προηγούμενα, θα πω κάτι που έκανε πολύ μεγάλη εντύπωση σε όλους όσους ακούγαμε.
Όταν ο κ. Παναγιώτου μιλούσε στο σύλλογο διδασκόντων χτες το πρωί, τον έπαιρναν τηλέφωνα για να δώσει "επί τη ευκαιρία" και καμιά άλλη ομιλία μέχρι την Τρίτη που είναι η δικιά μας. Ο καθένας που τηλεφωνούσε ήθελε να μιλήσει ο κ. Παναγιώτου για το τάδε και το τάδε και το άλλο. Ό,τι θέλανε του ζητούσανε. Από τη σημασία της μπουγάδας στη ζωή μας μέχρι τα ομηρικά έπη και τα άστρα και την σωματιδιακή κοσμολογία και... και...
Πολύ ευγενικά, με πλήρη επίγνωση των ορίων του, με απόλυτη αυτογνωσία ο κ. Παναγιώτου απαντούσε ότι δε μπορεί να διδάξει ή να μιλήσει για αυτό που θέλανε γιατί είναι κάτι που δεν κατέχει με αξιώσεις και με δυνατότητες εγγυημένης παράδοσης γνώσης στο ακροατήριο ή στους μαθητές του.
Ο κ. Παναγιώτου τους έλεγε ότι είναι πυρηνικός και γύρω από αυτό μπορεί να κινηθεί με δυνατότητες και με υποσχέσεις….
Οι ΠΕ4 κοιταζόμασταν και σκεφτόμασταν ακριβώς το ίδιο.
Ένας πυρηνικός φυσικός, καθηγητής πανεπιστημίου επί 30 και χρόνια, δε μπορεί να μιλήσει για θέματα από μπουγάδα μέχρι αστρονομία, όταν εμείς οι απλοί φυσικοί, βιολόγοι, χημικοί κ.λ.π. του ασήμαντου Λυκείου μπορούμε ανά πάσα στιγμή να μιλήσουμε με τουπέ για όλα.
Εμείς οι καθηγητές των projects που εκλιπαρούσαμε πολλές φορές το 5 από τον κ. Παναγιώτου για να περάσουμε από το πανεπιστήμιο στην αγνωσία της αυθεντίας, όχι μόνο μπορούμε σήμερα να μιλήσουμε για όλα, για τα πάντα, αλλά και να τα διδάξουμε σε στυλ project και με απαίτηση βαθμολογίας από τους μαθητές μας, τα πάντα...

Λύπη!!! Και κατάντια...
Κοιτάχτηκα με το Βασίλη και "καμαρώσαμε" για τη χαμένη αξιοπρέπειά μας.  Για το χάλι μας «καμαρώσαμε» που μας αναγκάζουνε χωρίς καμιά επιμόρφωση και χωρίς κανένα έλεγχο γνώσης, να διδάσκουμε ότι νάναι, όποτε νάναι, όπου νάναι και μάλιστα με τουπέ παντογνώστη!
Μελαγχολήσαμε που το Υπουργείο μας, μας ξεγελά απαιτώντας μας να πιστέψουμε ότι είμαστε ικανοί να διδάξουμε τα πάντα ακόμη και όταν δεν ξέρουμε την τύφλα μας.
Απαιτεί να διδάξουμε τώρα, για να μας απολύσουνε αύριο με πρόσχημα ότι δεν ήμασταν ικανοί να διδάξουμε αυτό στο οποίο μας ανάγκασαν αυτοί να διδάξουμε και το οποίο όχι μόνο ποτέ δεν σπουδάσαμε, αλλά για το οποίο ποτέ δεν προσληφθήκαμε!!!
Πότε προσλήφθηκα για να διδάξω project των πάντων; Από τρο πώς τρώειο μια ηλίθια κατσίκα μέχρι πώς η μεσογειακή κουζίνα λανσάρει κεφτεδάκια... Ας το καλό...
Και ποτέ δεν προσλήφτηκα στο Δημόσιο για να ε΄χω τη δυνατότητα να κάνω μάθημα προσωπικής επιλογής το "τρεις λαλούν και δυο χορεύουν", από το οποίο θα κριθώ αν θα με απολύσουν ή θα με κρατήσουν στο Δημόσιο Σχολείο!!!
Μελαγχολήσαμε που μας τροφοδοτούν με ψευδαισθήσεις και με τις ολέθριες απαιτήσεις πως κάτι που κάποτε διαβάσαμε κάπου και μας άρεσε μπορούμε να το κάνουμε μάθημα σε Δημόσιο Σχολείο και να το βαθμολογήσουμε!
Μελαγχολήσαμε με τα projects της θλιβερής μιζέριας μας, των ανύπαρκτων γνώσεων, της κάλυψης ωραρίου στο βωμό χαράς του παιδιού και της θυσίας όλου του Δημόσιου Σχολείου στην προσωπική επιβεβαίωση και αυτοικανοποίηση του κάθε Ματσαγγούρα που πήρε διδακτορικό στα αδιανόητα και στα καταστροφικά για το Δημόσιο Σχολείο).

Όταν ο κ. Παναγιώτου, ένας πυρηνικός Φυσικός, καθηγητής πανεπιστημίου για 30 και ίσως περισσότερα χρόνια, έχει τη σεμνότητα των ορίων του ως Φυσικός και λέει ότι δε μπορεί να μιλήσει για τη μπουγάδα και τα κρασιά σε μια ταβέρνα και τις διαφυλικές σχέσεις των ξεσαλωμάτων με τις εκδρομές, ενώ εγώ μπορώ αυτή την ηλιθιότητα να την κάνω μάθημα σε Δημόσιο Σχολείο, να τη διδάξω και να βαθμολογήσω μαθητές μου, παρόλο που ποτέ δεν ασχολήθηκα με αυτό ή ποτέ δεν εξετάστηκα σε αυτό, νομίζω ότι αυτό πρέπει να μας προβληματίσει.
……………………
Ακούγωντας τον κ.Παναγιώτου να αρνείται να δώσει με αξιώσεις ΔΑΣΚΑΛΟΥ όσα του απαιτούσανε πέσαμε σε σιωπή και μελαγχολίας... Μετά από ένα τέταρτρο είπα στο Βασίλη, για να πάρω λίγο επάνω μου και εγώ και αυτός:
Εμείς Βασίλη, είμαστε καθηγητές Λυκείου!
Ξέρεις τί σημαίνει αυτό;
Ότι είμαστε Ράμπο πανέτοιμοι για όλα.Είμαστε ο άνθρωπος από μάρμαρο. Είμαστε το φιδάκι ο Διαμαντής! Είμαστε "απάτσι", είμαστε "σούπερ πούμα", ελικόπτερα παντός καιρού.
Είμαστε τα πάντα και με απαιτήσεις αξιολόγησης του εαυτού μας. 
Είμαστε η εγγύηση ότι είμαστε ικανοί να διδάξουμε στους μαθητές μας όσα ποτέ δε σπουδάσαμε και για τα οποία δε διοριστήκαμε!!!.

Βασίλη είσαι surerteacher. Rώτησες καμιά φορά τί είναι η παιδεία; Στοχάστηκες τί είναι το ΥΠΕΠΘ;
Όχι!!! Να σου πω εγώ αμέσως και κοίτα να μάθεις Βασίλη!
Όλα είναι ένας μεγάλος αναγκαίος μηχανισμός, πολύ σοβαρός, με πολλά γρανάζια που μπορεί και μετρά κεφάλια, μετρά ώρες, βλέπει τα τετραγωνικά μέτρα σε ένα σχολείο και τα βάζει όλα στο excel για να τα διαιρέσει και να μας πει αν επιτρέπεται να λειτουργήσει ή όχι το δημόσιο σχολείο σύμφωνα με τα δεδομένα που βγάζουν τα κελιά του excel!!!
Τί άλλο θες από ένα ΥΠΕΠΘ Βασίλη;
Δεν κατάλαβα.... Είσαι εναντίον του Excel;

